**VEREJNÁ SÚŤAŽ**

**Podlimitná zákazka bez využitia elektronického trhoviska**

**Zákazka na uskutočnenie stavebných prác**

realizovaná v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v platnom znení („ZVO“) postupom podľa ust. § 112 ods.6 ZVO

**SÚŤAŽNÉ PODKLADY**

(ďalej aj „SP“)

Predmet zákazky:

**„Reštaurovanie národnej kultúrnej pamiatky Kláštor jezuitov v Žiline“**

Bratislava, august 2020

....................................................................

Marko Pagáč, vikár

***OBSAH SÚŤAŽNÝCH PODKLADOV:***

**A.  POKYNY NA VYPRACOVANIE PONUKY**

**I. VŠEOBECNÉ INFORMÁCIE**

1. Identifikácia verejného obstarávateľa

2. Predmet zákazky

3. Variantné riešenie

4. Miesto, termín uskutočnenia a spôsob plnenia predmetu zákazky

5. Zdroj finančných prostriedkov

6. Druh zákazky

7. Lehota viazanosti ponuky

**II. KOMUNIKÁCIA a VYSVETĽOVANIE**

8. Komunikácia medzi verejným obstarávateľom a záujemcami/uchádzačmi

9. Vysvetľovanie a doplnenie súťažných podkladov

10. Obhliadka miesta uskutočnenia predmetu zákazky

**III. PRÍPRAVA PONUKY**

11.Registrácia

12. Jazyk ponuky

13. Mena a ceny uvádzané v ponuke

14. Zábezpeka

15.Náklady na ponuku

**IV. PREDKLADANIE PONÚK**

16.Predkladanie ponúk

17. Obsah ponuky

**V. OTVÁRANIE a VYHODNOCOVANIE PONÚK**

18. Otvárania ponúk

19. Vyhodnotenie splnenia podmienok účasti

20. Vyhodnocovanie ponúk

**VI. DÔVERNOSŤ vo VEREJNOM OBSTARÁVANÍ**

21. Dôvernosť procesu verejného obstarávania

**VII. Prijatie ponuky**

22. Informácie o výsledku vyhodnotenia ponúk

23. Uzavretie zmluvy

24. Záverečné ustanovenia

**B. OPIS PREDMETU ZÁKAZKY**

**C. OBCHODNÉ PODMIENKY**

**D. SPÔSOB URĆENIA CENY**

**E. KRITÉRIA NA HODNOTENIE PONÚK A PRAVIDLÁ ICH UPLATNENIA**

**F. PODMIENKY ÚČASTI UCHÁDZAČOV**

**G. TABUĽKA NÁVRHOV UCHÁDZAČOV NA PLNENIE KRITÉRIÍ**

**Príloha č. 1 súťažných podkladov: projektová dokumentácia**

**Príloha č. 2 súťažných podkladov výkaz výmer**

**Príloha č. 3 súťažných podkladov: Zmluva o dielo**

A. POKYNY NA VYPRACOVANIE PONUKY

**Časť I.**

**VŠEOBECNÉ INFORMÁCIE**

1. **Verejný obstarávateľ:**

***1.1.***

Názov organizácie: Slovenská provincia rádu menších bratov kapucínov

Sídlo organizácie: Župné námestie 10 , 814 99 Bratislava

Krajina: Slovenská Republika

IČO: 00599107

profil verejného obstarávateľa: <https://www.uvo.gov.sk/vyhladavanie-profilov/detail/20483>

*ďalej označený aj ako „verejný obstarávateľ“*

V prípade tohto verejného obstarávania zastúpený spoločnosťou:

**1.2.**

Názov organizácie: Gruny, s.r.o.

*Sídlo*: Jaskový rad 1, 831 01 Bratislava

*IČO:*  50 690 485

Kontaktná osoba: Mgr. Silvia Jančová

tel: +421 948 030 485

Mail: obstaravanie@gruny.sk

1. **PREDMET ZÁKAZKY**
   1. 989
   2. Spoločný slovník obstarávania (CPV):

Hlavný predmet: hlavný slovník:

45454100-5 Reštaurovanie

45212350-4 Budovy mimoriadneho historického alebo architektonického významu

45212360-7 Stavebné práce na cirkevných budovách

45212361-4 Stavebné práce na kostoloch

45453100-8 Renovačné práce

45454000-4 Obnovovacie práce

Predpokladaná hodnota zákazky je  **989 277,26 EUR bez DPH.**

* 1. Podrobné vymedzenie predmetu zákazky je uvedené v časti "*B. Opis predmetu zákazky*"(*ďalej aj* "*SP*").
  2. Zákazka nie je rozdelená na časti.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie vo vzťahu k požadovanému predmetu zákazky.

3.2. Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia.

1. **MIESTO, TERMÍN dodania PREDMETU ZÁKAZKY**

4.1. Miesto výstavby: Kláštor Kapucínov Pátra Pia, Mariánske námestie 23, 010 01 Žilina, Kláštor jezuitov

4.2. Lehota výstavby: do 24 mesiacov od prevzatia staveniska

1. **ZDROJ FINANČNÝCH PROSTRIEDKOV**

5.1. Predmet zákazky bude financovaný z vlastných prostriedkov verejného obstarávateľa a prostriedkov poskytnutej dotácie z Ministerstva kultúry SR, program 1: Obnovme si svoj dom, podprogram: 1.6 Komplexná rekonštrukcia národných kultúrnych pamiatok s prioritou ochrany a obnovy, názov projektu: „Reštaurovanie národnej kultúrnej pamiatky Kláštor jezuitov v Žiline.“

1. **DRUH ZÁKAZKY**

6.1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo, obsahuje časť "B. Opis predmetu zákazky", "C. Obchodné podmienky“ a "D. Spôsob určenia ceny" týchto SP. Verejný obstarávateľ, bude od úspešného uchádzača požadovať záväzne dodržať minimálne zmluvné podmienky uvedené v časti "C. Obchodné podmienky" týchto SP.

1. **LEHOTA VIAZANOSTI PONUKY**

7.1. Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk, ktorej trvanie je uvedené vo výzve na predkladanie ponúk. Verejný obstarávateľ si vyhradzuje právo v prípade potreby predĺžiť lehotu viazanosti ponúk a oznámiť to všetkým uchádzačom, ktorých ponuky sa vyhodnocujú.

**Časť II.**

**KOMUNIKÁCIA A VYSVETĽOVANIE**

1. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2 Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

8.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

8.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

8.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

8.6 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.7 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.8 Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

8.9 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

8.10 Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.

1. **Obhliadka**
   1. Záujemcom sa dáva možnosť zúčastniť sa obhliadky miesta výstavby, aby si sami overili a získali potrebné informácie, nevyhnutné na prípravu a spracovanie ponuky. Výdavky spojené s obhliadkou miesta uskutočnenia stavebných prác idú na ťarchu záujemcu.
   2. Obhliadka miesta výstavby sa uskutoční v dňoch: 21.09.-25.09.2020 , v čase medzi 9:00- 15:00.
   3. Záujem o obhliadku miesta výstavby je potrebné nahlásiť, najneskôr 1 pracovný deň vopred u kontaktnej osoby: Tomáš Fusko tel. 0903 982 414
   4. Zástupca záujemcu sa pred začatím obhliadky preukáže verejnému obstarávateľovi identifikačným dokladom jednoznačne preukazujúcim jeho postavenie v právnickej, resp. voči fyzickej osobe záujemcu. V prípade, že sa obhliadky za záujemcu zúčastní ním poverená osoba, táto osoba predloží pred začatím obhliadky verejnému obstarávateľovi originál, alebo úradne overenú kópiu plnomocenstva udeleného poverenej osobe oprávnenou osobou záujemcu a doklad preukazujúci totožnosť tejto poverenej osoby. Na obhliadke bude všetkým zúčastneným sprístupnené miesta poskytovanie služieb. Otázky bude možné položiť prostredníctvom inštitútu vysvetľovania súťažných podkladov podľa bodu 10 súťažných podkladov
2. **VYSVETĽOVANIE A DOPLNENIE SÚŤAŽNÝCH PODKLADOV**
   1. Adresa stránky, kde je možný prístup k dokumentácií verejného obstarávania je: <https://josephine.proebiz.com/> .
   2. V profile a zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
   3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.
   4. Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti bezodkladne všetkým záujemcom, ktorí sú mu známi prostredníctvom komunikačného rozhrania systému JOSEPHINE. Najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   5. Podania a dokumenty súvisiace s uplatnením revíznych postupov sú medzi verejný obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 zákona o verejnom obstarávaní.
   6. Verejný obstarávateľ primerane predĺži lehotu na predkladanie ponúk, ak vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu10.4 aj napriek tomu, že bolo vyžiadané dostatočne vopred alebo v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.
   7. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
   8. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia. Verejný obstarávateľ, ak je to nevyhnutné, môže doplniť informácie uvedené   
      v súťažných podkladoch kedykoľvek počas lehoty na predkladanie ponúk

**Časť III.**

**PRÍPRAVA PONUKY**

1. **REGISTRÁCIA**
   1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .
   2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **JAZYK PONUKY**
   1. Ponuka, tiež doklady a dokumenty v nej predložené, musia byť vyhotovené v štátnom *(slovenskom)* jazyku, pokiaľ nie je určené inak.
   2. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **MENA A CENY UVÁDZANÉ V PONUKE**
   1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách *(EUR)* matematicky zaokrúhlená na **dve desatinné miesta.**
   2. Ak je uchádzač platiteľom dane z pridanej hodnoty *(ďalej len "DPH")*, navrhovanú zmluvnú cenu (v texte zmluvy)uvedie v zložení:

* navrhovaná zmluvná cena uvedená v *EUR bez DPH*,
* percentuálna sadzba a výška DPH,
* navrhovaná zmluvná cena celkom uvedená v *EUR vrátane DPH.*
  1. Ak uchádzač nie je platiteľom DPH, uvedie iba navrhovanú zmluvnú cenu celkom. Na skutočnosť, že nie je platiteľom DPH v ponuke upozorní.
  2. V prípade ak uchádzač v postavení dodávateľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky, ale odviesť ju bude povinný verejný obstarávateľ v postavení odberateľa, uvedie uchádzač v ponuke cenu vrátane DPH, ktorú bude povinný zaplatiť verejný obstarávateľ.
  3. Ak sa uchádzač, ktorý nie je platiteľom DPH stane úspešným uchádzačom a pred uzavretím zmluvy s verejným obstarávateľom sa stane platiteľom DPH platí, že ním v ponuke udaná cena celkom sa stane cenou vrátane DPH.

1. **ZÁBEZPEKA**

14.1 Verejný obstarávateľ v zmysle § 46 ods. (1) ZVO požaduje od uchádzačov zabezpečenie viazanosti ich ponuky zábezpekou.

14.2 Zábezpeka je poskytnutie bankovej záruky, poistenie záruky alebo zloženie finančných prostriedkov na účet verejného obstarávateľa v banke alebo v pobočke zahraničnej banky v sume:

**25 000,- EUR**

14.3 Zábezpeka je zložená poskytnutím bankovej záruky alebo poistením záruky za uchádzača, splatnej na prvé písomné požiadanie verejného obstarávateľa alebo zložením finančných prostriedkov na bankový účet verejného obstarávateľa. Uchádzač si vyberie jednu z uvedených možností.

14.4 Záručná listina môže byť vystavená bankou alebo pobočkou zahraničnej banky (ďalej len „banka"). Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 14.2. Banka sa zaväzuje zaplatiť vzniknutú pohľadávku do 7 pracovných dní po doručení výzvy verejného obstarávateľa na zaplatenie, na účet verejného obstarávateľa. Banková záruka nadobúda platnosť dňom jej vystavenia bankou alebo pobočkou zahraničnej banky a vzniká doručením záručnej listiny verejnému obstarávateľovi. Platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk.

14.5 V prípade predĺženia lehoty viazanosti ponúk doručí uchádzač predĺženú bankovú záruku obstarávateľovi do 14 dní od prijatia oznámenia obstarávateľa o predĺžení lehoty viazanosti ponúk.

14.6 Banková záruka zanikne:

plnením banky v rozsahu, v akom banka za uchádzača poskytla plnenie v prospech verejného obstarávateľa, odvolaním bankovej záruky na základe písomnej žiadosti verejného obstarávateľa,

uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

14.7 V súlade s § 46 ods. 9 ZVO dôkaz o bankovej záruke alebo o poistení záruky môže uchádzač predložiť v listinnej podobe. V tom prípade originál bankovej záruky alebo dôkaz o poistení záruky vyhotovený v listinnej podobe, predkladá uchádzač v lehote na predkladanie ponúk na adresu:

Slovenská provincia rádu menších bratov kapucínov

Župné námestie 10

814 99 Bratislava

heslo: „**Reštaurovanie národnej kultúrnej pamiatky Kláštor jezuitov v Žiline**“ –**neotvárať**!

Ak uchádzač nepredloží doklad o poskytnutí bankovej záruky alebo dôkaz o poistení záruky uvedeným spôsobom a zároveň nevyužil spôsob zloženia zábezpeky zložením finančných prostriedkov na bankový účet verejného obstarávateľa, bude ponuka z súťaže vylúčená. Verejný obstarávateľ upovedomí uchádzača o jeho vylúčení s uvedením dôvodu prostredníctvom systému JOSEPHINE.

14.8 Finančné prostriedky v minimálnej výške podľa bodu 14.2. musia byť zložené na účet verejného obstarávateľa a musia byť naň pripísané najneskôr v deň uplynutia lehoty na predkladanie ponúk. Ak finančné prostriedky nebudú zložené a pripísané na účte verejného obstarávateľa podľa určených podmienok, bude uchádzač z procesu tohto verejného obstarávania v zmysle § 53 ods. (5) písm. a) ZVO vylúčený.

14.9 Údaje účtu pre účely zloženia zábezpeky:

Bankové spojenie: účet vedený v Prima banke Slovensko a.s.

Číslo účtu (formát IBAN): SK54 5600 0000 0018 5082 1002

SWIFT: KOMASK2X

Mena účtu: EUR

Variabilný symbol: IČO uchádzača

14.10 Zábezpeka prepadne v prospech verejného obstarávateľa, ak uchádzač

- odstúpi od svojej ponuky v lehote viazanosti ponúk alebo

- neposkytne súčinnosť alebo odmietne uzavrieť zmluvu o dielo podľa § 56 ods. (8) až (15)

14.11 Verejný obstarávateľ uvoľní alebo vráti uchádzačovi zábezpeku do siedmich dní odo dňa

a) uplynutia lehoty viazanosti ponúk,

b) márneho uplynutia lehoty na doručenie námietky, ak ho verejný obstarávateľ a obstarávateľ vylúčil z verejného obstarávania alebo ak verejný obstarávateľ a obstarávateľ zruší použitý postup zadávania zákazky, alebo

c) uzavretia zmluvy.

1. **NÁKLADY NA PONUKU**
   1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejný obstarávateľovi, bez ohľadu na výsledok verejného obstarávania.

**Časť IV.**

**PREDKLADANIE PONÚK**

1. **PREDKLADANIE PONÚK**
   1. Uchádzač môže predložiť len jednu ponuku. **Ponuka je vyhotovená elektronicky** v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com> .
   2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com> .
   3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
   4. Ak ponuka obsahuje dôverné informácie, uchádzač ich v ponuke viditeľne označí.
   5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
   6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   7. Ponuka uchádzača predložená po uplynutí lehoty na predkladanie ponúk sa elektronicky neotvorí.
   8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
   9. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
   10. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne).
   11. V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
   12. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
2. **OBSAH PONUKY**
   1. Záujemca je povinný pri zostavovaní ponuky dodržať nasledovný obsah, pričom dodrží ustanovenia uvedené v bode 16 tejto časti SP. Každý uchádzač môže predložiť len jednu ponuku.
   2. Ponuka predložená uchádzačom musí obsahovať tieto dokumenty :
      1. doklady a dokumenty na preukázanie splnenia podmienok účasti podľa časti F súťažných podkladov – vo forme skenu vo formáte .pdf :
      2. uchádzač môže doklady na preukázanie splnenia podmienok účasti predbežne nahradiť čestným vyhlásením o splnení všetkých podmienok účasti
      3. doklady a dokumenty na preukázanie splnenia požiadaviek na predmet zákazky:, vo forme pdf dokumentu vloženého do systému JOSEPHINE :

a) Uchádzač predloží v ponuke vyplnený výkaz výmer vyhotovený v elektronickej forme, formát .xls alebo .xlsx alebo ekvivalentný

b) uchádzač predloží uchádzač **podrobný vecný a časový harmonogram prác** na realizácii obstarávaných stavebných prác. Uchádzač je požadovaný špecifikovať trvanie jednotlivých prác a/alebo aktivít po jednotlivých kalendárnych týždňoch, pričom za úvodnú aktivitu sa považuje prevzatie staveniska. Podrobnosti členenia časového harmonogramu výstavby: stavebné objekty, technologické etapy a rozhodujúce stavebné procesy a činnosti so zobrazením väzieb medzi objektmi, procesmi a stavebnými činnosťami (následnosť, súbežnosť, prípadne prestávky) v kalendárnych týždňoch – textová a grafická časť

c) uchádzač predloží v ponuke doklady a dokumenty na preukázanie splnenia požiadavky na predmet zákazky uvedenej v bode 2.1. časti B súťažných podkladov

* + 1. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právnu formu potrebnú z dôvodu riadneho plnenia zmluvy.- vo forme skenu vo formáte .pdf
    2. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny– vo forme skenu vo formáte .pdf
    3. vyplnenú a podpísanú zmluvu podľa vzoru uvedeného v prílohe č. 3 súťažných podkladov v súlade s cenou uvedenou v návrhu na plnenie kritérií- vo forme skenu vo formáte .pdf

**Časť V.**

**OTVÁRANIE A VYHODNOCOVANIE PONÚK**

1. **OTVÁRANIE PONÚK**
   1. Otváranie ponúk sa uskutoční elektronicky.
   2. Miestom „on-line“ sprístupnenia ponúk je webová adresa https://josephine.proebiz.com/ a totožná záložka ako pri predkladaní ponúk.
   3. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
2. **VYHODNOTENIE SPLNENIA PODMIENOK ÚČASTI**
   1. V súvislosti s § 112 ods. 6 zákona o verejnom obstarávaní: verejný obstarávateľ rozhodol, že vyhodnotenie splnenia podmienok účasti podľa § 40 ZVO, sa uskutoční po vyhodnotení ponúk podľa § 53. Vzhľadom na to, že sa nepoužije elektronická aukcia, **vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk**.
   2. Vyhodnotenie splnenia podmienok účasti uchádzačov bude založené na posúdení splnenia verejným obstarávateľom určených podmienok účasti.
   3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:

* týkajúcich sa osobného postavenia za každého člena skupiny osobitne
* týkajúcich sa technickej alebo odbornej spôsobilosti spoločne
  1. Splnenie podmienok účasti uchádzačov vo verejnom obstarávaní sa bude posudzovať podľa ust. §40 ZVO v súlade s výzvou na predkladanie ponúk a súťažnými podkladmi.

1. **VYHODNOCOVANIE PONÚK**
   1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.
   2. Návrhy na plnenie kritérií sa budú vyhodnocovať podľa určených kritérií na hodnotenie ponúk.
   3. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

a) hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na poskytnutie služby,

c) osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa osobitných predpisov

e) dodržiavania povinností voči subdodávateľom,

f) možnosti uchádzača získať štátnu pomoc.

**Časť VI.**

**DÔVERNOSŤ VO VEREJNOM OBSTARÁVANÍ**

1. **DÔVERNOSŤ PROCESU VEREJNÉHO OBSTARÁVANIA**
   1. Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti sú obchodným tajomstvom. Za dôverné informácie je na účely verejného obstarávania možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia ZVO, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa všeobecne záväzných právnych predpisov.

**VII. PRIJATIE PONUKY**

1. **INFORMÁCIA O VÝSLEDKU VYHODNOTENIA PONÚK**
   1. Po vyhodnotení ponúk bude verejný obstarávateľ postupovať podľa ust. §55 ZVO.
   2. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
   3. Verejný obstarávateľ nesmie uzavrieť zmluvu, s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
2. **SUBDODÁVATELIA**
   1. Verejný obstarávateľ vyžaduje, aby

a) uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok a

b) navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.

23.2 Ak navrhovaný subdodávateľ nespĺňa podmienky účasti podľa odseku 1 písm. b), verejný obstarávateľ písomne požiada uchádzača o jeho nahradenie. Uchádzač doručí návrh nového subdodávateľa do piatich pracovných dní odo dňa doručenia žiadosti podľa prvej vety, ak verejný obstarávateľ alebo obstarávateľ neurčil dlhšiu lehotu.

23.3 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

1. **UZAVRETIE ZMLUVY**
   1. Verejný obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
   2. V zmysle § 11 ods. 1 ZVO Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora ( podľa zákona č. 315/2016 Z.z. o registri partnerov verejného sektora) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
   3. V zmysle § 114 ods. 7 , verejný obstarávateľ postupuje po vyhodnotení ponúk podľa § 55 a pri uzatvorení zmluvy podľa § 56. Lehota na poskytnutie súčinnosti podľa § 56 ods. 8, 10 a 11 nesmie byť kratšia ako päť pracovných dní. Úspešný uchádzač alebo uchádzači **sú povinní poskytnúť verejnému obstarávateľovi riadnu súčinnosť potrebnú na uzavretie zmluvy** tak, aby mohli byť uzavreté do 5 pracovných dní odo dňa uplynutia lehoty podľa odsekov 2 až 7, ak boli na ich uzavretie písomne vyzvaní.

Za poskytnutie riadnej súčinnosti sa v prípade tohto verejného obstarávania považuje najmä:

23.4.1 Úspešný uchádzač **je povinný pred podpisom zmluvy predložiť dôkaz o existencii poistenia (poistku) zodpovednosti za škodu pri výkone povolania s poistnou sumou minimálne vo výške zmluvnej ceny diela v EUR s DPH** pričom jej súčasťou budú najmä nasledovné druhy poistenia:

- poistenie proti poškodeniu predmetu zákazky, s výškou poistného krytia min. vo výške ceny predmetu zákazky s DPH

- poistenie proti všetkým rizikám, ktoré je poistením proti strate alebo poškodeniu akéhokoľvek majetku dodaného na stavenisko úspešným uchádzačom alebo jeho subdodávateľom, s výškou poistného krytia min. vo výške ceny predmetu zákazky s DPH.

- poistenie zodpovednosti tretej osoby – poistenie objektívnej zodpovednosti voči tretej strane za ublíženie na zdraví (alebo usmrtenie) alebo za poškodenie majetku tretej osoby, ktoré môže byť spôsobené počas realizácie predmetu zákazky , s výškou poistného krytia min. 100 000,-EUR.

- poistenie pracovníkov – poistenie zodpovednosti voči zamestnancom verejného obstarávateľa alebo ktorejkoľvek osobe určenej verejným obstarávateľom alebo konajúcej v jeho mene v súvislosti s predmetom Zmluvy voči zamestnancom úspešného uchádzača, zamestnancom zástupcu verejného obstarávateľa a zamestnancom subdodávateľov za ublíženie na zdraví (alebo usmrtenie), s výškou poistného krytia min. 20 000,-EUR .

Nepredloženie dokladov o existencii poistenia v súlade s vyššie uvedenými požiadavkami, bude verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods.8 ZVO.

23.4.2 Verejný obstarávateľ požaduje, aby úspešný uchádzač, **najneskôr ku dňu podpisu zmluvy o dielo, preukázal verejnému obstarávateľovi zloženie zmluvnej ( realizačnej) zábezpeky vo výške 50 000 eur** vložením na bankový účet verejného obstarávateľa alebo odovzdaním bankovej záruky, (podrobné podmienky uvedené v týchto SP časť C. Obchodné podmienky).

Nezloženie realizačnej zábezpeky na účet verejného obstarávateľa alebo neodovzdanie bankovej záruky podľa vyššie uvedeného a následné nepredloženie dokladu o zložení tejto zábezpeky, a to najneskôr ku dňu podpisu zmluvy o dielo, verejný obstarávateľ považovať za porušenie povinnosti poskytnúť verejnému obstarávateľovi riadnu súčinnosť pri uzavretí zmluvy podľa ust. § 56 ods.8 ZVO.

1. **ZÁVEREČNÉ USTANOVENIE**
   1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
   2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami ZVO.

**B. OPIS PREDMETU ZÁKAZKY**

1. Predmetom zákazky sú stavebné práce na realizáciu diela: „**Reštaurovanie národnej kultúrnej pamiatky Kláštor jezuitov v Žiline**“ , ktoré pozostáva z :
2. Reštaurovanie fasády národnej kultúrnej pamiatky: Kláštor Jezuitov - časť Kláštor 1395/1 (parcela č.229/1, súpis. č.158)
3. Reštaurovanie fasády: Kostol Obrátenia sv. Pavla - Sirotár 1395/2 (parcela č.228, súpis. č.159).
4. Zastrešenie Rajského dvora , parcela č.229/1, súpis. č.158)
5. Technická špecifikácia a požiadavky na realizáciu predmetu zákazky sú zadefinované :
6. v rozhodnutiach a stanoviskách Krajského pamiatkového úradu v Žiline a v dokumentácii z pamiatkového výskumu
7. v projektovej dokumentácií a jej sprievodných častiach, v príslušnom stavebnom povolení
8. vo výkaze výmer ( zadanie)

Uvedené dokumenty sú uvedené v takom poradí, v akom majú prednosť v prípade rozporu v nich uvedených informácií alebo rozdielnych ustanovení. Uvedené dokumenty zároveň tvoria neoddeliteľnú súčasť súťažných podkladov (príloha č. 1 a príloha č. 2 SP).

1. Doba realizácie stavebných - prác najneskôr do 24 mesiacov od prevzatia staveniska.
2. Súčasťou opisu požadovaného predmetu zákazky sú všetky podmienky a okolnosti uvedené v časti „C. obchodné podmienky“ týchto súťažných podkladov.
3. Uchádzač je povinný pri voľbe technologických postupov a materiálov v plnej miere vychádzať z pokynov uvedených v projektovej dokumentácii a rozpise položiek rozpočtu stavby (t.j. výkaz výmer – zadanie).
4. Uchádzač v ponuke predloží ocenený položkový rozpočet stavby, ktorý bude vyhotovený doplnením jednotkových cien do výkazu výmer vypracovaného uchádzačom v ponuke v súlade s bodom 7. tejto časti SP a to v  elektronickej forme, formát .xls alebo .xlsx alebo ekvivalentný. Celková cena za predmet zákazky bude určená ako výsledok takéhoto rozpočtu.
5. Pokiaľ sa v projektovej dokumentácii, alebo vo výkaze výmer, ktoré sú prílohou týchto súťažných podkladov, nachádzajú názvy konkrétnych výrobkov a materiálov, odvolania na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ ich týmto dopĺňa slovami „alebo ekvivalentný“. Kvalitatívne a výkonnostné parametre výrobkov určených na použitie pri uskutočňovaní stavebných prác uvedené v projektovej dokumentácii sú určené ako minimálne a uchádzač musí ponúknuť realizáciu s takto učenými alebo lepšími parametrami. V prípade, ak uchádzač použije ekvivalentné výrobky alebo materiály, je povinný na to upozorniť vo svojej ponuke, s uviesť zoznam ekvivalentných položiek, s označením konkrétnych položiek z jeho predloženého rozpočtu oproti navrhovaným položkám z výkazu výmeru. Aby verejný obstarávateľ mohol vyhodnotiť ponuku uchádzača z hľadiska splnenie požiadaviek na predmet zákazky, v prípade predloženia ekvivalentných položiek je uchádzač povinný predložiť k týmto položkám vyhlásenia o zhode vydané výrobcom alebo dovozcom (ak to právne predpisy umožňujú) alebo vyhlásenia o parametroch alebo iné dokladov vydávané podľa zákona alebo iných predpisov platných na území členských štátov EÚ a ktoré možno použiť pre výrobky a stavebné výrobky uvádzané na tuzemský trh. Tieto dokumenty musia obsahovať minimálne hodnoty tých parametrov a vlastností, ktoré sú požadované v projektovej dokumentácií.
6. Ako súčasť ponuky predloží uchádzač **podrobný vecný a časový harmonogram prác na realizácii obstarávaných stavebných prác**. Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Časové údaje o začiatku a konci výstavby ak sú uvedené v projektovej dokumentácii, nie sú pre uchádzača záväzné. Záväzný termín bude uvedený v zmluve s úspešným uchádzačom a bude vychádzať z ustanovení súťažných podkladov. Uchádzač vypracuje vlastný harmonogram, s tým že musí dodržiavať všetky podmienky a pravidlá uvedené v pláne organizácie výstavby obsiahnutom v projektovej dokumentácii. Uchádzač je povinný zohľadniť v harmonograme prác prevažujúce klimatické podmienky a lehotu výstavby celého diela. Ak vecný a časový harmonogram realizácie prác nebude korešpondovať s projektovou dokumentáciou(napríklad z dôvodu nereálnych lehôt pri použitých technológiách, alebo nedodržania iných požiadaviek projektovej dokumentácie), verejný obstarávateľ bude toto považovať za nesplnenie požiadaviek verejného obstarávateľa na predmet zákazky a takáto cenová ponuka bude vylúčená. **Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.** Za začiatok realizácie je považovaný termín prevzatia staveniska a za ukončenie realizácie je považovaný termín podpisu preberacieho protokolu. **Uchádzač je povinný špecifikovať trvanie jednotlivých prác a/alebo aktivít po jednotlivých kalendárnych týždňoch**, pričom za úvodnú aktivitu sa považuje prevzatie staveniska. Podrobnosti členenia časového harmonogramu výstavby: stavebné objekty, technologické etapy a rozhodujúce stavebné procesy a činnosti so zobrazením väzieb medzi objektmi, procesmi a stavebnými činnosťami (následnosť, súbežnosť, prípadne prestávky) v kalendárnych týždňoch – textová a grafická časť. Harmonogram sa stane súčasťou (prílohou) uzavretej zmluvy s úspešným uchádzačom.
7. **POŽIADAVKY NA DOKLADY A DOKUMENTY PREUKAZUJÚCE SPLNENIE POŽIADAVIEK VEREJNÉHO OBSTARÁVATEĽA NA PREDMET ZÁKAZKY.**
   1. Verejný obstarávateľ požaduje, aby uchádzač vo svojej ponuke predložil k nasledovným položkám výkazu výmeru:

* **NOVÁ STREŠNÁ KRYTINA z prírodnej štiepanej brydlice** musí mať hrúbku min 5-7 mm, rozmer bridlice musí byť 25x25 cm so zaobleným rohom a bude kladená na tzv. univerzálne krytie (universaldeckung), tak ako bola na kláštorného kostola pôvodne. S ohľadom na požiadavku tradičnosti, extrémne dlhej životnosti a nízkych nákladov a údržbu v budúcnosti je nutné použiť len overené európske bridlice s patričnými certifikátmi.

Aby verejný obstarávateľ mohol vyhodnotiť ponuku uchádzača, ten v ponuke predloží k tejto položke ( nová strešná krytina) vyhlásenia o zhode vydané výrobcom alebo dovozcom (ak to právne predpisy umožňujú) alebo vyhlásenia o parametroch alebo iné dokladov vydávané podľa zákona alebo iných predpisov platných na území členských štátov EÚ a ktoré možno použiť pre výrobky a stavebné výrobky uvádzané na tuzemský trh. Tieto dokumenty musia obsahovať minimálne hodnoty tých parametrov a vlastností, ktoré sú požadované v projektovej dokumentácii, resp. v súťažných podkladoch.

Konkrétny druh bridlice je nutné predložiť KPÚ na schválenie.

* **OKNÁ**: Konštrukcia nových okien bude mať pohľadovú šírku profilu okenného krídla cca 65 mm, presah mimo rámu z exteriéru maximálne 25mm pri zachovaní investorom požadovaných parametrov zasklenia (Ug=1,0 Wm²K). Sklo bude do profilu okenného krídla vsadené bez zasklievacej lišty s možnosťou demontáže skla v budúcnosti. Okenné krídla budú bez hliníkových okapných líšt, závesy okien a kovanie budú skryté, použité budú dobové kovania. Okenné krídla budú mať rohy s mechanickým spojom a každý diel okna bude samostatne povrchovo upravený s možnosťou výmeny v budúcnosti poškodených prvkov okien v exponovaných polohách.

Aby verejný obstarávateľ mohol vyhodnotiť ponuku uchádzača, ten v ponuke predloží k tejto položke ( nová strešná krytina) vyhlásenia o zhode vydané výrobcom alebo dovozcom (ak to právne predpisy umožňujú) alebo vyhlásenia o parametroch alebo iné dokladov vydávané podľa zákona alebo iných predpisov platných na území členských štátov EÚ a ktoré možno použiť pre výrobky a stavebné výrobky uvádzané na tuzemský trh. Tieto dokumenty musia obsahovať minimálne hodnoty tých parametrov a vlastností, ktoré sú požadované v projektovej dokumentácii, resp. v súťažných podkladoch.

Konkrétny tvar profilu okna a požadovaný sivomodrý odtieň farebnej krycej povrchovej úpravy je nutné predložiť Krajskému pamiatkovému úradu Žilina na schválenie.

Odôvodnenie požiadavky sa okná a bridlicu: Požiadavka vyplýva zo stanoviska KPU Žilina: KPUZA-2020/16365-2/64421/MAJ.

**C. OBCHODNÉ PODMIENKY**

Verejný obstarávateľ určuje svoje obchodné podmienky obstarania predmetu zákazky uvádza v nižšie uvedenom návrhu zmluvy , ktorá bude uzavretá s úspešným uchádzačom/uchádzačmi. Návrh zmluvy o dielo je uvedený v prílohe č. 3 súťažných podkladov.

**D. SPÔSOB URČENIA CENY**

1. Uchádzačom navrhovaná cena musí byť uvedená v celých EUR, s maximálne dvoma desatinnými miestami za desatinnou čiarkou, musí byť konečná, musí zahrňovať všetky náklady a činnosti spojené s realizáciou dodávky predmetu zákazky tak, ako je to uvedené v časti „*B. Opis predmetu zákazky“* a za podmienok uvedených v časti *„C. Obchodné podmienky*“.
2. Uchádzač ponúknutú cenu za tovar v súlade s bodom 1 tejto časti SP uvedie **v EUR bez DPH**
3. Cena uvedená uchádzačom v ponuke je cena celková a zahŕňa v sebe aj všetky súvisiace služby.

**E. KRITÉRIA NA HODNOTENIE PONÚK A PRAVIDLÁ ICH UPLATNENIA**

**E.1 Kritériá na hodnotenie ponúk**

1. Verejný obstarávateľ v súlade s § 44 ods. 3 písm. c) ZVO bude vyhodnocovať ponuky **na základe najnižšej ceny v EUR bez DPH.**
2. Úspešnou bude ponuka uchádzača, ktorý poskytne verejnému obstarávateľovi najnižšiu (celkovú) cenu za dodanie predmetu zákazky v EUR bez DPH.
3. Hodnotí sa celková cena za predmet zákazky v EUR bez DPH uvedená v ponuke a ktorá je výsledkom vyplnenia položkového rozpočtu vypracovaného uchádzačom, v zmysle špecifikácie predmetu zákazky uvedenej v časti: „B. Opis predmetu zákazky“ a v prílohách týchto súťažných podkladov. Vyplnený položkový rozpočet, ktorý uchádzač, musí byť predložený ako súčasť ponuky uchádzača v elektronickej podobe vo formáte xls/xlsx. Neuvedenie jednotkovej ceny niektorej položky v rozpočte bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

**E.2 Pravidlá a postup pri hodnotení ponúk.**

1. Komisia na vyhodnotenie ponúk bude hodnotiť len tie ponuky, ktoré neboli vylúčené a vyhovujú všetkým požiadavkám a špecifikáciám verejného obstarávateľa uvedeným a v oznámení o vyhlásení verejného obstarávania a v súťažných podkladoch k tejto zákazke a zároveň neobsahujú žiadne obmedzenia alebo výhrady, ktoré sú v rozpore s uvedenými dokumentmi.
2. Komisia určí poradie uchádzačov podľa najnižšej ceny uvedenej v jednotlivých ponukách. To znamená, že na prvom mieste sa umiestni uchádzač, ktorý navrhol najnižšiu cenu za dodanie tovaru. Úspešným uchádzačom sa stane ten uchádzač, ktorý sa umiestnil na prvom mieste. Ostatní uchádzači budú neúspešní.
3. Celkovou cenou za predmet zákazky vyjadrenú v EUR bez DPH sa rozumie celková cena za celý predmet zákazky.
4. Verejný obstarávateľ uzavrie zmluvu na základe výsledku vyhodnotenia ponúk podľa určeného kritéria prípadne pomocného kritéria. Úspešnou ponukou bude ponuka uchádzača, ktorá bude obsahovať najnižšiu cenu v EUR bez DPH.
5. Uchádzači zaokrúhľujú svoje návrhy v zmysle matematických pravidiel na dve desatinné miesta.
6. Uchádzač vyplní tabuľku na hodnotenie ponúk v časti „G. NÁVRH UCHÁDZAČA NA PLNENIE KRITÉRIÍ“ .
7. Tabuľka musí byť podpísaná štatutárnym zástupcom uchádzača, členom štatutárneho orgánu alebo osobou oprávnenou konať za uchádzača. V prípade skupiny dodávateľov musí byť podpísaná každým členom skupiny alebo osobou/osobami oprávnenými konať v danej veci za člena skupiny.

**F. PODMIENKY ÚČASTI UCHÁDZAČOV**

1. **Osobné postavenie**
2. Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a)nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov46c) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e)je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,47) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h)nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

1. Uchádzač alebo záujemca preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

1. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
2. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
3. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

1. Uchádzač sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.
2. Uchádzač môže preukázať splnenie podmienok účasti osobného postavenia uvedených v odseku 1. písm. a) až f), zápisom do zoznamu hospodárskych subjektov.

**II. Finančné a ekonomické postavenie**

Nepožaduje sa.

**III. Technická a odborná spôsobilosť**

3.1 Podmienky účasti technickej a odbornej spôsobilosti preukáže uchádzač predložením nasledujúcich dokladov: Podľa § 34 ods. 1 písm. b) ZVO: Uchádzač predloží zoznam stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa ZVO, dokladom je referencia,

2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Zoznam musí obsahovať minimálne nasledovné údaje:

- identifikáciu zhotoviteľa, objednávateľa, zmluvy,

- identifikáciu a rozsah plnenia podľa zmluvy (neuplatňuje sa, ak je tento údaj uvedený v potvrdení o vykonaní stavebných prác),

- miesto a lehotu plnenia zmluvy (od – do),

- identifikáciu a kontaktné údaje osoby objednávateľa, u ktorej si možno overiť plnenie zmluvy,

- cenu

- celkovú zmluvnú cenu za uskutočnenie stavebných prác; v prípade, že sa preukázaná fakturovaná celková cena líši od zmluvnej celkovej ceny, bude akceptovaná fakturovaná celková cena,

- cenu vyjadrujúca alikvotnú hodnotu pre stavebné práce uskutočnené len v rozhodnom období (ak je to uplatniteľné),

- cena vyjadrujúca alikvotnú hodnotu len pre stavebné práce rovnakého alebo podobného charakteru ako je predmet zákazky (ak je to uplatniteľné),

- cena vyjadrujúca alikvotný podiel uchádzača v skupine dodávateľov (ak je to uplatniteľné).

Cenu je potrebné uviesť v štruktúre cena bez DPH, DPH a cena s DPH pre jednoznačné posúdenie splnenia požadovanej minimálnej úrovne. Mena pre cenu: EUR.

Ak je celková zmluvná cena za uskutočnenie stavebných prác uvedená v inej mene ako je EUR, je potrebné uviesť

- cenu v pôvodnej mene,

- alikvotne ceny v pôvodnej mene za každý rok, v ktorom sa stavebné práce uskutočnili, s ohľadom na rozhodné obdobie,

- ceny v EUR za každý rok, v ktorom sa stavebné práce uskutočnili, prepočítané z pôvodnej meny priemerným ročným kurzom stanoveným Európskou centrálnou bankou (ECB) na daný rok, v ktorom sa stavebné práce uskutočnili, alebo prepočítané kurzom stanoveným ECB pre rozhodný dátum, ak sa stavebné práce uskutočnili v roku, pre ktorý ešte nie je stanovený priemerný ročný kurz ECB,

- celková zmluvná cena v EUR vypočítaná ako súčet prepočítaných cien v EUR jednotlivých rokov.

Minimálna požadovaná úroveň:

Verejný obstarávateľ požaduje minimálne preukázať uskutočnenie zákaziek/ prác rovnakého alebo podobného charakteru ako je predmet zákazky v súhrnnej hodnote min. 980 tis. Eur bez DPH. a uskutočnenie aspoň jednej stavby v hodnote min. 60 tis. eur bez DPH za predchádzajúcich päť rokov od vyhlásenia verejného obstarávania, predmetom ktorej bolo reštaurovanie a obnova striech veží, helmíc sakrálnych alebo profánnych stavieb.

Za stavebné práce rovnaké alebo podobné ako je predmet zákazky sa považujú stavebné reštaurátorské práce.

* 1. Uchádzač predloží podľa § 34 ods. 1 písm. d) ZVO: opis technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality.

Minimálna požadovaná úroveň:

Uchádzač predloží certifikát kvality vydaný nezávislou inštitúciou, ktorým sa potvrdzuje splnenie noriem zabezpečenia kvality uchádzačom podľa požiadaviek normy ISO 9001 pre oblasť reštaurovania a obnovy Národnej kultúrnej pamiatky (ďalej len „NKP“) (v súlade so zákonom o obnove a ochrane kultúrnych pamiatok č. 49/2002) alebo porovnateľný certifikát, pričom tento certifikát musí vychádzať zo slovenských technických noriem; uchádzač môže využiť systémy zabezpečenia kvality vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov. Verejný obstarávateľ prijme aj iné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vystavenie príslušného certifikátu. Z uchádzačom predkladaných dokladov a/alebo dokumentov preukazujúcich spôsobilosť podľa § 34 ZVO musí byť zrejmé splnenie vyššie identifikovanej/identifikovaných minimálnej/minimálnych úrovne/úrovní požadovanej/požadovaných verejným obstarávateľom.

3.3 Uchádzač predloží podľa § 34 ods. 1 písm. g) ZVO: údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo koncesnej zmluvy alebo riadiacich zamestnancov, ak nie sú kritériom na vyhodnotenie ponúk.

Minimálna požadovaná úroveň:

Nakoľko je predmetom zákazky aj špecifická činnosť – reštaurátorská činnosť v zmysle zákona č. 200/1994 Z.z. o Komore reštaurátorov a o výkone reštaurátorskej činnosti jej členov v znení neskorších predpisov (ďalej len „zákon o komore reštaurátorov“), verejný obstarávateľ požaduje preukázanie odbornej kvalifikácií osôb určených na plnenie zmluvy prostredníctvom odborných garantov:

1. **min. 1 osoby zodpovedného reštaurátora M1:**

* ktorý má odbornú spôsobilosť pre výkon reštaurátora v nasledovnej špecializácií: M1 - Reštaurovanie nástennej maľby, historickej omietky a muriva v interiéroch a exteriéroch historickej architektúry
* ktorý má profesionálne praktické skúsenosti s plnením reštaurátorských prác v danej špecializácií reštaurovania M1 v celkovej sumárnej zmluvnej hodnote minimálne 300 000 bez DPH za posledných 5 rokov

Splnenie požadovaných predpokladov podľa vyššie uvedeného uchádzač preukáže predložením:

* profesijného životopisu alebo predložením údajov o odbornej praxi preukazujúce splnenie podmienky účasti, ktorý musí obsahovať nasledovné údaje:
* meno a priezvisko reštaurátora
* prehľad zamestnaní (názov a sídlo zamestnávateľa), v prípade, že reštaurátor je zamestnancom uchádzača aj typ pracovného vzťahu (TPP a pod.) , z predloženého životopisu musí byť zrejmé, či sa jedná o vlastnú kapacitu uchádzača alebo o tretiu osobu
* zoznam stavieb, na ktorých vykonával pozíciu reštaurátora v špecializácií reštaurovania M1 v zložení:
* názov stavby,
* investičné náklady v EUR bez DPH
* stručný popis stavby
* fotokópie ( skenu) získaného osvedčenia: ,, Reštaurátor v špecializácií reštaurovanie M1“ podľa § 5 ods. 2 zákona č. 200/1994 Z. z. o Komore reštaurátorov a o výkone reštaurátorskej činnosti jej členov v znení neskorších predpisov pre odbor M1, resp. obdobné osvedčenie vydané v krajine Európskej únie. V prípade, ak je odborne spôsobilou osobou zahraničná osoba, verejný obstarávateľ bude postupovať v zmysle zákona č. 200/1994 o Komore reštaurátorov a o výkone reštaurátorskej činnosti jej členov v znení neskorších predpisov, v nadväznosti na § 2 ods. 1 písm. b) zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov, v zmysle ktorých je Reštaurovanie regulovaným povolaním, ktorého výkon je podmienený splnením kvalifikačných predpokladov vzdelania a odbornej praxe, a uzná aj iné doklady v súlade s týmto zákonom.

1. **Min. 1 osoby zodpovedného reštaurátora S9:**

* ktorý má odbornú spôsobilosť pre výkon reštaurátora v nasledovnej špecializácií S9 – so zameraním: reštaurovanie štukových plastík, štukových architektonických článkov a súvisiacich omietok v interiéroch a exteriéroch objektov historickej architektúry
* ktorý má profesionálne praktické skúsenosti s plnením reštaurátorských prác v danej špecializácií reštaurovania S9 v celkovej sumárnej zmluvnej hodnote minimálne 600 000 EUR bez DPH za posledných 5 rokov

Splnenie požadovaných predpokladov podľa vyššie uvedeného uchádzač preukáže predložením:

* profesijného životopisu alebo predložením údajov o odbornej praxi preukazujúce splnenie podmienky účasti, ktorý musí obsahovať nasledovné údaje:
* meno a priezvisko reštaurátora
* prehľad zamestnaní (názov a sídlo zamestnávateľa), v prípade, že reštaurátor je zamestnancom uchádzača aj typ pracovného vzťahu (TPP a pod.) , z predloženého životopisu musí byť zrejmé, či sa jedná o vlastnú kapacitu uchádzača alebo o tretiu osobu
* zoznam stavieb, na ktorých vykonával pozíciu reštaurátora v špecializácií reštaurovania S9 v zložení:
* názov stavby,
* investičné náklady v EUR bez DPH
* stručný popis stavby
* fotokópie ( skenu) získaného osvedčenia: ,, Reštaurátor v špecializácií reštaurovanie S9“ podľa § 5 ods. 2 zákona č. 200/1994 Z. z. o Komore reštaurátorov a o výkone reštaurátorskej činnosti jej členov v znení neskorších predpisov pre odbor S9, resp. obdobné osvedčenie vydané v krajine Európskej únie. V prípade, ak je odborne spôsobilou osobou zahraničná osoba, verejný obstarávateľ bude postupovať v zmysle zákona č. 200/1994 o Komore reštaurátorov a o výkone reštaurátorskej činnosti jej členov v znení neskorších predpisov, v nadväznosti na § 2 ods. 1 písm. b) zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov, v zmysle ktorých je Reštaurovanie regulovaným povolaním, ktorého výkon je podmienený splnením kvalifikačných predpokladov vzdelania a odbornej praxe, a uzná aj iné doklady v súlade s týmto zákonom.

1. **Min. 1 osoby zodpovedného reštaurátora S6**

- ktorý má odbornú spôsobilosť pre výkon reštaurátora v nasledovnej špecializácií S6 - Reštaurovanie kamenných polychrómovaných sôch, kamenných architektonických článkov, muriva a nadväzujúcich omietok v interiéroch a exteriéroch objektov historickej architektúry

- ktorý má profesionálne praktické skúsenosti s plnením reštaurátorských prác v danej špecializácií reštaurovania S6 v celkovej sumárnej zmluvnej hodnote minimálne 100 000 EUR bez DPH za posledných 5 rokov

Splnenie požadovaných predpokladov podľa vyššie uvedeného uchádzač preukáže predložením:

* profesijného životopisu alebo predložením údajov o odbornej praxi preukazujúce splnenie podmienky účasti, ktorý musí obsahovať nasledovné údaje:
* meno a priezvisko reštaurátora
* prehľad zamestnaní (názov a sídlo zamestnávateľa), v prípade, že reštaurátor je zamestnancom uchádzača aj typ pracovného vzťahu (TPP a pod.) , z predloženého životopisu musí byť zrejmé, či sa jedná o vlastnú kapacitu uchádzača alebo o tretiu osobu
* zoznam stavieb, na ktorých vykonával pozíciu reštaurátora v špecializácií reštaurovania S6 v zložení:
* názov stavby,
* investičné náklady v EUR bez DPH
* stručný popis stavby
* fotokópie ( skenu) získaného osvedčenia: ,, Reštaurátor v špecializácií reštaurovanie S6“ podľa § 5 ods. 2 zákona č. 200/1994 Z. z. o Komore reštaurátorov a o výkone reštaurátorskej činnosti jej členov v znení neskorších predpisov pre odbor S6, resp. obdobné osvedčenie vydané v krajine Európskej únie. V prípade, ak je odborne spôsobilou osobou zahraničná osoba, verejný obstarávateľ bude postupovať v zmysle zákona č. 200/1994 o Komore reštaurátorov a o výkone reštaurátorskej činnosti jej členov v znení neskorších predpisov, v nadväznosti na § 2 ods. 1 písm. b) zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov, v zmysle ktorých je Reštaurovanie regulovaným povolaním, ktorého výkon je podmienený splnením kvalifikačných predpokladov vzdelania a odbornej praxe, a uzná aj iné doklady v súlade s týmto zákonom.

Poznámka: Uchádzač môže preukázať splnenie vyššie uvedených požiadaviek (reštaurátor s oprávnením M1, S6, S9) aj jednou alebo dvomi osobami reštaurátora, ktorý má všetky 3 oprávnenia spoločne a zároveň spĺňa vyššie uvedené podmienky týkajúce sa odbornej praxe.

3.4 Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**IV. Doplňujúce informácie**

1. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady určené verejným obstarávateľom na preukázanie splnenia podmienok účasti **čestným vyhlásením, v ktorom vyhlási, že spĺňa všetky podmienky účasti určené verejným obstarávateľom** a poskytne verejnému obstarávateľovi na požiadanie doklady, ktoré čestným vyhlásením nahradil.
2. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti **jednotným európskym dokumentom**.
3. Podrobný postup je uvedený v dokumente zverejnenom na webovom sídle úradu: <https://www.uvo.gov.sk/jednotny-europsky-dokument-pre-verejne-obstaravanie-602.html>
4. Ak uchádzač alebo záujemca použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených jednotným európskym dokumentom. Uchádzač alebo záujemca doručí doklady obstarávateľovi do piatich pracovných dní odo dňa doručenia žiadosti, ak verejný obstarávateľ alebo obstarávateľ neurčil dlhšiu lehotu.
5. Ak verejný obstarávateľ má k dokladom prístup, tieto od uchádzača alebo záujemcu nevyžaduje a požadované informácie získa na základe prístupu do elektronickej databázy. Verejný obstarávateľ nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné.

**G. NÁVRH UCHÁDZAČA NA PLNENIE KRITÉRÍ**

|  |  |
| --- | --- |
| Predmet zákazky | **Reštaurovanie národnej kultúrnej pamiatky Kláštor jezuitov v Žiline** |
| Verejný obstarávateľ | Slovenská provincia rádu menších bratov kapucínov |
| Uchádzač: |  |
| Obchodné meno uchádzača: |  |
| Sídlo: |  |
| IČO: |  |
| Kontaktná osoba uchádzača: |  |

**Návrh uchádzača na plnenie kritéria (vyplní uchádzač)**

|  |  |
| --- | --- |
| **položka** | **Návrh na plnenie v EUR bez DPH** |
| Celková cena za dodanie predmetu zákazky \* |  |

**\***Celková cena za predmet zákazky musí korešpondovať s vyplneným výkazom výmerom ( rozpočtom) predloženým uchádzačom

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...................................................2020 ....................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

**Uchádzač zároveň vyplní celkovú cenu v EUR bez DPH a v EUR s DPH prostredníctvom komunikačného rozhrania systému JOSEPHINE**